**Alt unghi de cocori strivea vârsta**

*Mihai Păcuraru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ALT UNGHI DE COCORI STRIVEA VÂRSTA

Livada era pregătită mireasă ca de atâtea ori

când copilul privea şi fantasma se cuibărea în piept,ca o pasăre o strâgea,aripile îi acopereau chipul şi ţipătul lui se auzea ,răscolind iarba şi grâul înflorit,în fiecare an pentru el.

Apindea luminile pe care le cunoştea din celălalt vis, cu părinţii şi bunicii

care îl ţineau de mână,iar pasărea se pregătea de înalt,din inima cât muntele din faţa casei.

Se adunau cocorii,livada era pregătită mireasă,

copilul cu faţa la pământ înroura iarba cu lungi degete întinse printre pomi.

Alt unghi de cocori strivea vârsta

şi sufoca albul din privirile lui de

prunc altoit de florile ce de ani apăsat trânteşte poarta

şi vede valurile şi scoici răsturnate,

carne strivită, neînţeles zbor cu

pescăruşi, aureolă pentru altă plecare şi altă plecare,

din altă livadă mireasă.